Тимер-бетон коррозияһы күпселек осраҡта төҙөлөш конструкцияларына агрессив газдар мөхитенең тәьҫире һөҙөмтәһендә барлыҡҡа килә һәм бетондағы арматура ҡоросоноң коррозияһы менән бәйле . Портландцементтан эшләнгән бетондың күҙәүҙәрендәге шыйыҡсаның һелтелелеге юғары булыу сәбәпле , уның ҡорос арматураһы , ғәҙәттә , коррозияға бирешмәй . Ҡорос арматураның коррозияһы башлыса бетондың карбонланыуы ( углекислый газдың конструкцияларға тәьҫир итеүенән бетон күҙәүҙәрендәге шыйыҡсаның рН күрһәткесе түбәнәйә һәм ҡорос коррозияһы башланып китеүгә шарттар тыуа ) йәки ҡоростоң тышҡы йөҙөндә агрессив иондар , атап әйткәндә , хлорлы газдар тәьҫире һөҙөмтәһендә хлор иондары тупланыу менән ( был осраҡта бетон күҙәүҙәрендәге шыйыҡсаның һелтелелеге шаҡтай юғары булып ҡала ) барлыҡҡа килә .